CELEX: 32015R2318
Language: el
Date: 2015-12-08 00:00:00
Title: Εκτελεστικός κανονισμός (ΕΕ) 2015/2318 της Επιτροπής, της 8ης Δεκεμβρίου 2015, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

12.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 328/57
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2318 ΤΗΣ ΕΠΙΤΡΟΠΉΣ
   της 8ης Δεκεμβρίου 2015
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογήν των γενικών αυτών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες οι οποίες εκδίδονται για τα εμπορεύματα που αφορά ο παρών κανονισμός και οι οποίες δεν είναι σύμφωνες με τον παρόντα κανονισμό να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 (2). Η διάρκεια της εν λόγω προθεσμίας πρέπει να είναι τρίμηνη.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν συμμορφώνονται με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Δεκεμβρίου 2015.
      
         
            Για την Επιτροπή,
         
         
            εξ ονόματος του Προέδρου,
         
         Heinz ZOUREK
         
            Γενικός Διευθυντής Φορολογίας και Τελωνειακής Ένωσης
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Είδος (καλούμενο «περιβραχιόνιο για έξυπνο τηλέφωνο») κατασκευασμένο κυρίως από υφαντικές ύλες. Αποτελείται από θήκη για κινητό τηλέφωνο με ελαστικό ιμάντα που χρησιμεύει για την πρόσδεσή του στον άνω βραχίονα.
                  Το πίσω μέρος της θήκης έχει ένα άνοιγμα με τη μορφή σχισμής όπου μπορεί να τοποθετηθεί ένα κινητό τηλέφωνο. Υπάρχει ένα ορθογώνιο διαφανές φύλλο από πλαστικό στην εμπρόσθια όψη του είδους. Το διαφανές φύλλο πλαισιώνεται από κυψελοειδή πλαστική επικάλυψη, η οποία καλύπτει επίσης το εμπρόσθιο μέρος του βραχέος άκρου του ιμάντα. Το πίσω μέρος του είδους και ο σταθερός ιμάντας αποτελείται από ύφασμα συνδυασμένο με καουτσούκ (εξωτερικές στρώσεις από υφαντικές ύλες με μία στρώση από κυψελώδες καουτσούκ μεταξύ τους). Ο ιμάντας περιλαμβάνει λωρίδα τύπου Velcro, η οποία διέρχεται μέσω δύο οπών στο βραχύ άκρο, και μπορεί, ως εκ τούτου, να προσαρμοστεί στο μέγεθος του άνω βραχίονα του χρήστη.
                  (Βλέπε εικόνες Α και Β) (1)
                  
               
               
                  4202 92 98
               
               
                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της Συνδυασμένης Ονοματολογίας (ΣΟ), τη σημείωση 1 στοιχείο ια) του τμήματος XI και τη συμπληρωματική σημείωση 1 του κεφαλαίου 42, καθώς και από το κείμενο των κωδικών ΣΟ 4202, 4202 92 και 4202 92 98.
                  Το είδος είναι σχεδιασμένο για να συγκρατεί ένα συγκεκριμένο αντικείμενο (κινητό τηλέφωνο, έξυπνο τηλέφωνο κ.λπ.). Ως εκ τούτου, έχει τα αντικειμενικά χαρακτηριστικά θήκης, παρόμοιας με εκείνες που αναφέρονται στο κείμενο της κλάσης 4202 (βλέπε επίσης τις Επεξηγηματικές Σημειώσεις του Εναρμονισμένου Συστήματος για την κλάση 4202).
                  Κατά συνέπεια, αποκλείεται η κατάταξη του αντικειμένου ως άλλα έτοιμα υφαντουργικά είδη στην κλάση 6307.
                  Το είδος πρέπει επομένως να καταταχθεί στον κωδικό ΣΟ 4202 92 98 ως θήκες με εξωτερική επιφάνεια από υφαντικές ύλες.
               
            
         
      
                  
                     
               
               
                  
                     
               
            
                  Εικόνα Α
               
               
                  Εικόνα Β
               
            
         (1)  Οι εικόνες έχουν αποκλειστικά ενημερωτικό σκοπό.